اعضاء هيئة التدريس بيبقوا الاستاذة اللى بيدرسوا للطلبة فى الجامعه فى الكليات و التخصصات المختلفه كلهم معاهم شهادة جامعيه و درجات علميه اعلى من البكالوريوس. عضو هيئة التدريس بيبتدى بدرجة المعيد , بيبقى طالب لسه متخرج متفوق, و بيبقى مهمته انه يساعد استاذ المادة (الدكتور) فى المواد اللى مسئول عليها المعيد فى كليات بيبقى للمعيد دور اكبر من كدا و بيقوم بالشرح و امتحان الطلبة فى الامتحنات العملية و المسائل المعتمدة من شرح استاذ المادة. و بعدين بيترقى لمدرس مساعد و بعدين مدرس و بعدين استاذ مساعد و بعدين استاذ و بعدين عميد الكلية. النقل من درجة لدرجة بيحتاج دراسة فترة و اجتياز امتحانات و الحصول على درجات علميه اعلى زى المجاستير و الدكتوراه.